stanford-oval/wikipedia huggingface dataset:
Kazuyuki Hasegawa

| Kazuyuki Hasegawa> 長谷川一幸.Henkilötiedot |
| --- | --- |
Syntynyt: 28. elokuuta 1948 (ikä 76) Itano, Tokushiman prefektuuri
Kansalaisuus:   Japani
Kyokushin-ottelija
Aktiivisena:  1969–1970
Pituus:  165 cm
Painoluokka:  avoin
Kätisyys:  oikea
Vyöarvo:  9. dan
| Mitalit> Maa:   Japani.Miesten kyokushin karate.Japanin mestaruuskilpailut  | Mitalit> Maa:   Japani.Miesten kyokushin karate.Japanin mestaruuskilpailut  | Mitalit> Maa:   Japani.Miesten kyokushin karate.Japanin mestaruuskilpailut  | Maa:   Japani> Miesten kyokushin karate. |
| --- | --- | --- | --- |
|  Kultaa | Tokio 1970 | avoin |  |
|  Pronssia | Tokio 1969 | avoin |  |
Kazuyuki Hasegawa (jap. 長谷川一幸, s. 28. elokuuta 1948 Itano, Tokushiman prefektuuri) on japanilainen karateka, joka johtaa World Zen-Kyokushin -liittoa. Hän saavutti aktiiviurallaan Kyokushinin Japanin mestaruuden 1970.
Alkuvuodet

Hasegawa opiskeli Naruton ammattikoulussa, jossa hän harjoitteli samaan aikaan judoa saavuttaen 2. danin vyöarvon. Valmistumisen jälkeen Hasegawa muutti Tokioon opiskellakseen tiedettä Tokion yliopistossa, mutta jätti opinnot kesken. Hän meni työskentelemään tehtaalle ja liittyi harjoittelemaan Kyokushin karatea syntymäpäivänään 1967 Mas Oyaman oppiin. Sittemmin 8. maaliskuuta 1969 Hasegawa saavutti 1. danin mustan vyön.
Alkuvuodet > Kilpaura

Hasegawa siirtyi saman tien kilpailemisen pariin saatuaan mustan vyön, kun samana vuonna järjestettiin Kyokushinin ensimmäisen Japanin mestaruuskilpailut. Hasegawa eteni aina mitalikamppailuihin saakka hävittyään välierissä turnauksen voittajalle Terutomo Yamazakille. Hän saavutti pronssia voitettuaan Kuniharu Bokun. Hasegawa oli mukana myös seuraavissa Japanin mestaruuskisoissa 1970, jossa hän onnistui etenemään aina loppuotteluun saakka. Hasegawa saavutti Japanin mestaruuden voitettuaan hallitsevan mestarin Terutomo Yamazakin.
Kilpauran jälkeen

Hasegawa siirtyi kilpauransa jälkeen opettamaan karatea kotikaupunkiinsa, kunnes Kyokushinin perustajan Oyaman kuoltua alkoi syntyä uusia Kyokushin liittoja. Hasegawa liittyi alkuperäisestä liitosta So-Kyokushin -liittoon 2012, jossa hän yleni 9. danin arvoon 2014. Helmikuussa 2019 Hasegawa kuitenkin erosi liitosta ja perusti oman liiton World Zen-Kyokushin, jossa hän on sōsaina. Hasegawa nimitti Rengokai-liiton maailmanmestarin Takuma Koketsun puheenjohtajaksi.
Kibichūō

| Kibichūō |
| --- | --- |
 lippu:  vaakuna

Valtio:  Japani
Prefektuuri:  Okayaman prefektuuri
Pinta-ala:  
 – Kokonaispinta-ala:  268,8 km²
Väkiluku (2020):  10 894
 – Väestötiheys:  40,53 as./km²
Infobox OKVirheellinen NIMI-arvo: 
Kibichūō (jap. 吉備中央町, Kibichūō-chō) on maaseutukaupunki Okayaman prefektuurissa, Japanissa. Siellä asuu 10 894 asukasta, ja väestö laski 1,8 prosentilla vuoden 2015 jälkeen. Sen pinta-ala on 268,8 neliökilometriä ja väestötiheys 40,53 asukasta neliökilometrillä.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 15 507 |  |
| 2000 | 14 651 | -856 |
| 2005 | 14 040 | -611 |
| 2010 | 13 033 | -1 007 |
| 2015 | 11 950 | -1 083 |
| 2020 | 10 894 | -1 056 |
Kholiambi

Kholiambi (myös kolijambi, m.kreik. χωλίαμβος, khōliambos, ”ontuva jambi”; lat. choliambus) eli Hipponaksin trimetri on antiikin kreikkalaisesta metriikasta peräisin oleva runomitta. Se on jambisen trimetrin muunnelma, jossa viimeisenä eli kuudentena jalkana on jambin sijasta spondee tai trokee.
Runomitan kehittäjänä pidetään Hipponaksia. Sitä käytti myös muun muassa Herondas.
Kaava

Runomitan säkeen peruskaava on ( = lyhyt tavu,  = pitkä tavu,  = anceps eli lyhyt tai pitkä tavu):
Yksi jambimetron on , ja se koostuu kahdesta jambijalasta . Kholiambissa viimeinen jalka on kuitenkin poikkeuksellisesti spondee  tai trokee , mikä tuottaa tarkoituksellisen ontuvan vaikutelman.
Esimerkki

Hipponaks, fragmentti 32:
Kel Mitchell

| Kel Mitchell |
| --- | --- |
 Mitchell vuonna 2008.
Henkilötiedot
Syntynyt: 25. elokuuta 1978 (ikä 46)
Ammatti:  näyttelijä, koomikko, muusikko
Näyttelijä
Aktiivisena:  1994-
Aiheesta muualla
www.kelmitchell.com
IMDb
Elonet
Kel Johari Rice Mitchell (s. 25. elokuuta 1978) on yhdysvaltalainen näyttelijä, koomikko, parodi, tanssija ja muusikko.
Hänet tunnetaan parhaiten Nickelodeon-kanavan sketsikomediasta All That, roolistaan Kel Kimble Nickelodeonin sitcom-televisiosarjassa Kenan & Kel sekä Edin roolista elokuvassa Burger-kunkut (Good Burger). Koko 1990-luvun hän teki yhteistyötä koomikon Kenan Thompson kanssa.
Filmografiaa

| Vuosi | Nimi | Rooli | Huomioitavaa |
| --- | --- | --- | --- |
| 1994 | All That | Various | televisiosarja; vakinainen näyttelijä (1994–1999) |
| 1996 | Kenan & Kel | televisiosarja |  |
| 1996 | The Steve Harvey Show | Vincent | televisiosarja; 4 jaksoa (1996–1998) |
| 1997 | Sister, Sister | Todd | televisiosarja; 1 jakso, "Inherit the Twin" |
| 1997 | Burger-kunkut | Ed |  |
| 1999 | Mystery Men |  |  |
| 1999 | Cousin Skeeter | Kel Kimbell | televisiosarja; 2 jaksoa, "Hoo, I'm Wild Wild West Parts 1 & 2" |
| 2000 | Two Heads Are Better Than None | Kel Kimbell | televisioelokuva |
| 2000 | Video |  |  |
| 2000 | Nash Bridges | Stephen Clark | televisiosarja; 1 jakso, "Hit and Run" |
| 2000 | The Adventures of Rocky and Bullwinkle | Martin |  |
| 2000 | The Power of One: The Pokémon 2000 Movie Special | juontaja | televisioelokuva |
| 2000 | Clifford the Big Red Dog | T-Bone (ääni) | televisiosarja (2000–2003) |
| 2000 | City Guys | Malcolm | televisiosarja; 1 jakso, "Makin' Up is Hard to Do" |
| 2001 | City Guys | Malcolm | televisiosarja; 1 jakso, "Dances with Malcolm" |
| 2001 | The Proud Family | Carlos (ääni) | Televisiosarja; 1 jakso, "Forbidden Date" |
| 2003 | The Parkers | Freddy | televisiosarja; 3 jaksoa |
| 2004 | Clifford's Really Big Movie | T-Bone (ääni) |  |
| 2004 | Dance 360 |  | televisiosarja |
| 2004 | Clifford's Puppy Days | Bill Mazer (ääni) | televisiosarja; 2 jaksoa |
| 2004 | Half & Half | Marlon | televisiosarja; 1 jakso, "The Big Not So Loyal Family Episode" |
| 2005 | All That |  | televisiosarja; 1 jakso, "10th Anniversary Reunion Special" |
| 2005 | Ganked | Ricky Barry | Video |
| 2005 | Complete Savages | Sid | televisiosarja; 1 jakso, "The Complete Savages in.. 'Hot Water'" |
| 2005 | One on One | Manny | televisiosarja; 6 jaksoa (2005–2006) |
| 2006 | Where Is Love Waiting | Tony |  |
| 2006 | Taikatossut 2 | Ray | Video |
| 2007 | Polly and Marie | Kevin | televisioelokuva |
| 2007 | Honeydripper | Junebug |  |
| 2008 | Don't Touch If You Ain't Prayed 2 | Curtis | Video |
| 2009 | N.C.B.S. | Brannen |  |
| 2009 | See Dick Run | Rich Jones |  |
| 2009 | Nite Tales: The Series | Marty Mac | televisiosarja; 1 jakso, "Ima Star" |
| 2009 | No Warning | Cornroll |  |
| 2009 | Caught on Tape | Marlon |  |
| 2010 | Chicago Pulaski Jones | Chicago Jones / Pretty Eyed Willy |  |
| 2011 | Good Luck Charlie | M.C. | televisiosarja; 1 jakso, "Battle of the Bands" |
Filmografiaa > Muut esiintymiset

| Year | Title | Role | Notes |
| --- | --- | --- | --- |
| 1998 | Sabrina, teininoita |  | televisiosarja; 1 jakso, "Sabrina's Choice" |
| 1998 | The Rosie O'Donnell Show | itsenään |  |
| 1998 | Figure It Out | itsenään |  |
| 1999 | Nickelodeon Kids' Choice Awards '99 | itsenään |  |
| 1999 | The Amanda Show | Himself | televisiosarja; 1 jakso |
| 2000 | Spotlight on Location: Mystery Men | itsenään |  |
| 2002 | The Nick Cannon Show | itsenään | televisiosarja; 1 jakso, "Nick Takes Over Style" |
| 2005 | My Coolest Years | itsenään | televisiosarja; 1 jakso, "The Rich Kids" |
| 2005 | Kanye West: College Dropout – Video Anthology |  |  |
| 2005 | Celebrity Autobiography: In Their Own Words | itsenään |  |
| 2006 | I Love Toys | itsenään |  |
| 2006 | Bring That Year Back 2006: Laugh Now, Cry Later | itsenään |  |
| 2008 | Attack of the Show! | Wayne-Bo |  |
| 2009 | Why We Laugh: Black Comedians on Black Comedy | itsenään |  |
| 2010 | Freaknik: The Musical | useat henkilöt |  |
| 2010 | Pink Panther and Pals | Charlie Ant | ääni |
| 2011 | Battle of Los Angeles | Lt. Tyler Laughlin | televisioelokuva |
Kalajoen hiekkasärkät

Näkymä hotelli Rantakallan edustalta pohjoiseen.
Rantadyynejä ja hiekkasärkkä rannalla.
Näkymä hiekkasärkille mereltä päin katsottuna.
Kalajoen hiekkasärkät ovat  luontokohde ja matkailukeskus Kalajoella, Pohjois-Pohjanmaan maakunnassa Perämeren rannikolla. Kalajoen hiekkasärkät sijaitsevat valtatie 8:n varrella noin kymmenen kilometrin päässä Kalajoen kaupungin keskustaajaman eteläpuolella.
Historia

Kalajoen hiekkasärkkien synnystä on monta tarinaa. Tuomipakkoina aiemmin tunnettu paikka oli paikallisen väestön retkikohteena ainakin jo 1890-luvulta alkaen. Ensimmäinen kioski alueella aloitti 1920-luvulla. Vuonna 1931 toimintansa aloittanut niin sanottu Hilmanhotelli oli pitkään ainoa majoittava yritys. 1964 alueelle rakennettiin valtionhotelli, jossa on vieraillut muiden muassa presidentti Urho Kekkonen venäläisine vieraineen. 1960-luvulla alueelle tuli tanssilava ja lomaliiton hotelli. Kalajoen kunta (vuodesta 2002 kaupunki) ylläpiti leirintäaluetta, joka siirtyi yksityiseen omistukseen 2004. Matkailualueen määrätietoinen kehittäminen alkoi 1960-luvulla, minkä jälkeen yritysten lukumäärä alueella kasvoi. Kalajoen kunta rakensi Kylpylä Sanifanin 1990. Merkittävä kasvuhyppäys koettiin 2000-luvun ensimmäisinä vuosina, kun alueelle saatiin uusi hotelli (Santa’s Resort & Spa Hotel Sani, alun perin Kylpylä-hotelli Sani) sekä Metsähallituksen Meriluontokeskus vuonna 2007. Kalajoen kunnan vuonna 1986 perustama JukuJukumaa siirtyi yksityiselle yritykselle 2008. 2010-luvun loppupuolella loma-asuntorakentamisen määrä Hiekkasärkillä on kasvanut suuresti, ja vuonna 2017 alueella on noin 12 500 vuodepaikkaa, kun 2000-luvun alussa vuodepaikkoja oli vain noin 3 500. Toukokuussa 2018 Hiekkasärkkien tuntumaan avattiin Ostoskylä Raitti (nykyään Kohtaamispaikka Loisto).
Sauvakävelyn kerrotaan olevan kotoisin Kalajoelta; kalajokinen hiihtäjä Jussi Kurikkala harjoitteli kesäaikaan tarinan mukaan sekä hiekkasärkillä että Siiponjokilaaksossa nousten dyynien rinteitä sauvojen kanssa.
Tapani Kansan esittämä kappale ”Kalajoen hiekat”, alun perin The Mamas & the Papas -yhtyeen ”California Dreaming”, teki osaltaan hiekkasärkkiä tunnetuksi jo 1970-luvulla.
Luontokohde

Hiekkasärkät ovat noin kolmen ja puolen kilometrin mittainen laaja hiekkasärkkien ja -rantojen muodostama alue. Alueelle on tyypillistä myös rantojen kohoamisilmiö, joka on Pohjanmaan rannikolla voimakkainta Suomessa.
Kalajoen hiekkasärkkien matkailukeskus

Kalajoen hiekkasärkkien matkailukeskuksen ympärivuotisia palveluita ovat muun muassa reitistöt hiihtoon ja sauvakävelyyn, lenkkeilyyn, hevosurheiluun, kylpylähotelli hyvinvointi-,  terveys- ja kuntoliikuntapalveluineen, ruoka- ja viihderavintolapalvelut sekä ympärivuotiset majoitus- ja kokouspalvelut. lähde tarkemmin?
Ohjelmapalveluyritykset tarjoavat toimintaa ryhmille ympäri vuoden. Hiekkasärkillä on ympärivuotiset reitistöt talvella hiihtoon ja kesällä sauvakävelyyn, retkeilyyn ja pyöräilyyn. Hiekkarannalle johtavat puulankkupolut, jotka sopivat myös liikuntarajoitteisille ja lapsiperheille vaunujen kanssa.
Kesäaikana hiekkarantojen ja luontoreittien lisäksi matkailukeskuksen palveluja ovat vesi- ja puuhapuisto Jukupark, leirintäalue Top Camping Hiekkasärkät meren rannassa sekä useat lomakylät. Matkailukeskuksessa on myös golfkenttä ja Keskuskarin venesatama. Alueella voi kalastaa Lohilaaksossa, osallistua raviradalla pidettäviin ratsatuskilpailuihin tai raveihin tai vaikka rompetoritapahtumaan. Kesäteatterissa esitetään joka vuosi pari uutta tuotantoa. Matkailukeskuksessa järjestetään muun muassa hiekkafutiksen SM-kilpailut, hiekkasählyn kilpailut, hiekkaolympialaisia ja muita harrastajatapahtumia. Suurimpia tapahtumia ovat Kalajoen Juhannus ja Kalajoen Venetsialaiset elokuun lopulla.
Aiemmin matkailueella oli myös kapearaiteinen Kalajoen Hiekkasärkkien rautatie, joka lopetti toimintansa 1990-luvun lopulla. Kalajoen keskustaan pääsee ilmaisbussilla, joka liikennöi kesäaikaan.
Tilastokeskus on luokitellut Kalajoen hiekkasärkät taajamaksi.
Loma-asuntomessut 2014

Suomen asuntomessut ja Kalajoen kaupunki järjestivät Kalajoen hiekkasärkillä kesällä 2014 loma-asuntomessut. Projektijohtajana messuilla toimi Laura Ruohola. Messuilla vieraili yli 40 000 kävijää kahden viikon aikana.
Muita käyntikohteita ja palveluita Kalajoella

Kalajoen hiekkasärkkien matkailukeskuksessa sijaitsee ABC:n yhteydessä Sale-lähikauppa. Hiekkasärkillä olevalta basaaritorilta voi ostaa kivikoruja sekä jäätelöä. Kesäkaudella torstaisin on tuotetori ja vaihtelevasti muita tuotteita.
Matkailukeskuksen vaikutusalueella ovat muun muassa Isopahkalan keramiikkapaja valtatie 8 varrella noin 4 km pohjoiseen Hiekkasärkistä, H. Ulvi lasiateljee Kalajoen Plassilla, Birgitin paja Rahjassa, jossa on myös Siipon puutarha, kyläkauppa valtatie 8:n varrella (noin 3 km etelään Hiekkasärkistä), Tyngän Mylly ja Kalajoen karkkipaja Kalajoen Tyngän kylässä. Tyngän myllyltä voi ostaa tuoreita vilja- ja jauhotuotteita sekä tutustua jokimyllyyn ja kyläkauppaan.
Hiekkasärkkien matkailukeskuksen vaikutusalueella on hiekkasärkkien dyynialueen lisäksi myös muita luontokohteita kuten Siiponjoki, Rahjan saaristo ja itsehallinnostaan tunnettu Maakallan kari ja Ulkokallan majakkasaari, jossa voi nykyisin yöpyä majakanvartijan asuintiloihin kunnostetuissa tiloissa.
Kalajokisuulla sijaitsee Kalajoen vanha markkinapaikka, jonka ympärille on rakentunut kyläyhdyskunta "Plassi". Plassilla on vanha sahamiljöö ja Havulan Sahakartano, johon voi tutustua opastettuna kesäaikaan ja muulloin tilauksesta.
Aiheesta muualla

http://www.kalajokimatkailu.fi/fi/nahtavyydet/meriluontokeskus-ja-luonto.html (Arkistoitu – Internet Archive)
Hotelli-ravintola Lokkilinna.
Vesipuisto Jukupark.
Kerttu Aaltonen

Kerttu Sylvia Aaltonen (12. toukokuuta 1916 – 10. elokuuta 1969 Turku) oli suomalainen pituushyppääjä, joka edusti Kaarinan Vesaa, Turun Vesaa, ja Turun Iskua. Aikuisten SM-kilpailuista hän saavutti pituushypyn hopeaa vuonna 1946 ja pronssia vuonna 1945. Ennätyksekseen Aaltonen hyppäsi pituudessa tuloksen 510 cm vuonna 1939.
Aaltonen oli TUL:n mestari pituushypyssä 1940 ja 1945. Kaarinan Vesan 4x100 metrin viestijoukkueessa Aaltonen voitti TUL:n mestaruuden 1935–1940, ja lisäksi Turun Vesan joukkueessa 1944 sekä Turun Iskun joukkueessa 1948. Näiden lisäksi Aaltonen saavutti lukuisia himmeämpiä mitaleita TUL:n mestaruuskilpailuissa pituudessa, 3-ottelussa, ja 100 m juoksussa 1935–1944 välisenä aikana.
Kerttu Aaltonen toimi 1950-luvulla TUL:n piiriohjaajana Varsinais-Suomessa. TUL:n kultainen ansiomerkki hänelle myönnettiin 1956 ansioistaan liiton toiminnassa. Ansioistaan ohjaajana hänelle myönnettiin TUL:n kultainen voimistelujohtajamerkki vuonna 1956.
Aaltosen vanhemmat olivat hitsaaja Kustaa Emil Aaltonen (1884–1939) ja Hilda Gertrud (o.s. Lahtivirta) (1890–1970).. Aaltonen asui Turussa yhdessä äitinsä kanssa kuolemaansa asti. Hänen siskonsa Helena Lehto ja siskonpoikansa Risto Lehto ovat toimineet voimistelu- ja liikuntavalmentajina Turussa.
Khoirilos Ateenalainen

| Khoirilos> Χοιρίλος.Henkilötiedot |
| --- | --- |
Syntynyt: n. 546 eaa. Ateena
Kuollut: n. 460 eaa.
Ammatti:  näytelmäkirjailija
Kirjailija
Tuotannon kieli: muinaiskreikka (klassinen)
Aikakausi:  klassinen kausi
Tyylilajit:  tragedia
Aiheesta muualla
Löydä lisää kirjailijoitaKirjallisuuden teemasivulta
Khoirilos (m.kreik. Χοιρίλος, lat. Choerilus; n. 546–460 eaa.) oli antiikin kreikkalainen tragediakirjailija, joka oli kotoisin Ateenasta.
Elämä

Khoirilos oli Thespiksen, Frynikhoksen, Pratinaan ja Aiskhyloksen aikalainen. Hän osallistui tragediakilpailuihin ensimmäisen kerran vuonna 523 eaa. tyranni Hipparkhoksen aikana, kun Ateenasta oli tulossa kreikkalaisen runouden keskus. Tämä oli 12 vuotta myöhemmin kuin Thespiksen ensiesiintyminen, ja on mahdollista, että he olivat tuolloinkin kilpakumppaneita; sekä 12 vuotta ennen Frynikhoksen ensimmäistä voittoa vuonna 511 eaa.
Vuonna 499 eaa. Khoirilos kilpaili Aiskhylosta vastaan. Tuolloin voiton sai joko hän tai Pratinas. Khoirilosta arvostettiin edelleen vielä vuonna 483 eaa., jolloin hän oli toiminut jo 40 vuotta. Sofokleen anonyymi elämäkertakirjailija sanoo Khoiriloksen kilpailleen vielä Sofoklestakin vastaan. Tämä ei ole täysin mahdotonta, mutta saattaa olla myös virhe, sillä Sofokleen saavuttaessa ensimmäisen voittonsa vuonna 468 eaa. Khoirilos olisi ollut jo noin 80-vuotias.
Näytelmät

Khoiriloksen nimiin laitettiin 150 tragediaa, mikä kertoo paitsi hänen pitkästä urastaan myös siitä, että hänen aikanaan näytelmiä alettiin esittää tetralogioittain. Khoiriloksen sanotaan olleen ensimmäinen, joka kirjoitti tragediansa ylös, mutta hänelläkin suurin osa näytelmistä oli vielä sellaisia, ettei niitä ollut kirjoittu ylös. Khoiriloksen sanotaan saaneen urallaan 13 voittoa, mikä on sama määrä kuin Aiskhyloksella.
Khoiriloksen sanottiin kehittäneen teatterinaamioiden ja asujen käyttöä, joskin samaa sanotaan muistakin tuon ajan näytelmäkirjailijoista, kuten Aiskhyloksesta. Riippumatta siitä, kuka keksinnöt todellisuudessa teki, uudistukset päätyivät kaikkien ajan näytelmäkirjailijoiden käyttöön. Näytelmien rakenne lienee ollut vielä samankaltainen kuin Thespiksellä, ennen kuin Aiskhylos toi näytelmiin toisen näyttelijän. Khoirilos omaksui myös tämän muutoksen näytelmiinsä, koska ei olisi muutoin kyennyt enää kilpailemaan Aiskhylosta vastaan. Khoirilos omaksui myös Pratinaan tekemän uudistuksen, joka erotti satyyrinäytelmät tragedioista.
Latinankieliset grammaatikot mainitsevat Khoiriloksen mitaksi kutsutun runomitan, joka oli daktyylista heksametriä, jossa viimeinen metron on kuitenkin katalektinen niin että spondeen/trokeen sijalla on yksi pitkä tavu. Se ei kuitenkaan ilmeisesti ole Khoiriloksen itse keksimä, sillä kreikkalaiset metriikasta kirjoittaneet eivät mainitse sitä tällä nimellä. Se on saattanut saada nimensä häntä ylistävästä, tuntemattoman runoilijan säkeestä, joka käyttää kyseistä mittaa:
»ἡνίκα μὲν βασιλεὺς ἦν Χοιρίλος ἐν Σατύροις.
Hēnika men basileus ēn Khoirilos en Satyrois.
Silloin ennen kun Khoirilos oli satyyreiden kuningas.»
Khoiriloksen näytelmistä ei ole säilynyt juurikaan tietoja, lukuun ottamatta sitä, että Pausanias mainitsee hänen näytelmänsä Alope (Ἀλόπη, Alopē).
Kierteishäntämuurahaiskäpy

| Kierteishäntämuurahaiskäpy |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Muurahaiskävyt Pholidota
Heimo::  Muurahaiskävyt Manidae
Suku::  Muurahaiskävyt Manis
Laji::  tricuspis
Kaksiosainen nimi
 Manis tricuspis  (Rafinesque, 1821) 
Synonyymit
 Phataginus tricuspis 
 Kierteishäntämuurahaiskävyn levinneisyys
Katso myös
   Kierteishäntämuurahaiskäpy Wikispeciesissä   Kierteishäntämuurahaiskäpy Commonsissa 
Infobox OKNimi-testi OK: 
Kierteishäntämuurahaiskäpy (Manis tricuspis) on Afrikassa elävä muurahaiskäpylaji. Nimistötoimikunta on ehdottanut sen nimeksi metsämuurahaiskäpy.
Aikuinen kierteishäntämuurahaiskäpy painaa 1,8 kg. Sen pituus ilman häntää on noin 46 cm.
Kierteishäntämuurahaiskäpyä tavataan Länsi- ja Keski-Afrikassa Guinea-Bissausta Guinean ja Sierra Leonen kautta aina Kenian lounaisosiin, Tansanian ja Sambia luoteisosiin sekä Angolan pohjoisosiin.
Kierteitys

Kierretappi
Kierreleuka
Kierteitys tarkoittaa kierteen valmistamista työkappaleeseen. Kierteitä voidaan valmistaa muun muassa lastuamalla, valssaamalla ja valamalla.
Lastuamista voidaan tehdä  käsin kierretapilla (sisäkierre) ja kierreleuoilla (kierrepakoilla) (ulkokierre) tai koneellisesti  jyrsimällä tai sorvaamalla kierteen valmistamiseen tarkoitetuilla terillä.
Kierteitä voi tehdä kaikkiin kiinteisiin aineisiin. Useimmiten kierteitä tehdään kuitenkin metalleihin, mutta kierteitä tehdään myös muoveihin, keraameihin ja puuhun.
Kierteitä tehdään paitsi ruuveihin, pultteihin ja muttereihin, myös putkiin ja erilaisiin koneenosiin.
Khalid

Khalid voi tarkoittaa ainakin seuraavia:
Khalid, Saudi-Arabian kuningas 1975–1982
Khalid, brittiläisvalmisteinen panssarivaunu
Khalid, yhdysvaltalainen laulaja.
Kiersnowo

| Kiersnowo |
| --- | --- |
 fiKiersnowo 
 54°09′N, 20°45′E 
Väestö
Väkiluku (2011):  86
Kiersnowo on kylä Kiwityn kunnassa Lidzbarkin piirikunnassa Warmia-Masurian voivodikunnassa Puolassa. Kylä sijaitsee noin kuuden kilometrin päässä Kiwityn kunnan hallintokeskuksesta Kiwitystä. Vuoden 2011 väestönlaskennan mukaan Kiersnowossa asui 86 asukasta.
Kierteinen nokka-akseli

Kierteinen nokka-akseli
Kierteinen nokka-akseli (vasemmalla) ja tavanomainen Suzuki GSX 250 nokka-akseli (oikealla)
Kierteinen nokka-akseli imuventtiilin aukioloajan minimissä
Kierteinen nokka-akseli imuventtiilin aukioloajan maksimissa
Kierteinen nokka-akselin imuventtiilin nokan muoto minimiajoituksella on lähes identtinen tavanomaisen nokka-akselin imuventtiilin nokan kanssa.
Tavanomaisen Suzuki GSX 250 nokka-akselin toiminta:
Sininen käyrä: imuventtiilin nousu
Vihreä käyrä: nopeus
Punainen käyrä: kiihtyvyys
Violetti käyrä: nykäys
Kierteinen nokka-akseli imuventtiilin aukioloajan minimissä. Imuventtiili on auki noin 260 °.
Kierteinen nokka-akseli kun imuventtiilin sulkeutumisen lisäviive on noin 45°
Kierteinen nokka-akseli kun imuventtiilin sulkeutumisen viive on maksimissaan. Imuventtiili on auki noin 345 °.
Kierteinen nokka-akseli on ottomoottoriin soveltuva imuventtiilin muuttuvan ajoituksen ratkaisu, jossa imuventtiilin aukioloaikaa voidaan säädellä portaattomasti venttiilin sulkeutumisen ajankohtaa muuttamalla, kuitenkin imuventtiilin avautumishetken ajoituksen pysyessä ennallaan. Tällä tavoin saavutetaan portaaton moottorin seoksen ja siten myös tehon annostelu ilman pumppaushäviöitä aiheuttavaa kaasuläpällä säädettävää kurkkua.
Kierteisessä nokka-akselissa imuventtiilin nokan nousupuoli pyörii kiinteästi nokka-akselin mukana. Nokan jälkimmäinen osa, joka alkaa imuventtiilin saavutettua täyden nousun, liikkuu akselia myöten kierteisesti pitkittäin, ja mitä suuremmaksi imuventtiilin aukioloa säädetään, yhtä paljon kasvaa imuventtiilin aika täysin nousseena. Nokan päältä katsottuna raja nokan muuttumattoman alkuosan ja muuttuvan loppuosan välillä on viisto, ja sen ansiosta venttiilinnostimen siirtymä rajan yli ei aiheuta ylimääräisiä värähtelyjä.
Kierteinen nokka-akseli soveltuu moottoriin, jossa imuventtiileille on erillinen nokka-akseli. Verrattuna tavanomaisiin nokka-akseleihin kierteinen nokka-akseli on monimutkainen ja kallis valmistaa.
Tavanomainen ottomoottorin kuormituksen säätö tapahtuu kaasuläpällä. Osakuormituksella kaasuläppä on melkein kiinni, jolloin sylinterin täytöstä rajoitetaan kaasun virtausta ahdistamalla. Tämä aiheuttaa pumppaushäviöitä ja huonontaa moottorin hyötysuhdetta ja siten myös polttoainetaloutta. Kierteisen nokka-akselin avulla tämä ongelma ohitetaan, eikä kaasun virtaukseen aiheuteta ylimääräistä pumppaushäviötä. Kierteisen nokka-akselin tapauksessa sylinterin täytöksen säätö perustuu täytöksen osittaiseen palauttamiseen imukanavaan pidennetyn imuventtiilin aukioloajan ansiosta.
Keltalaulumesikko

| Keltalaulumesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Tuhkalaulumesikot Stomioptera
Laji::  flava
Kaksiosainen nimi
 Stomioptera flava  (Gould, 1843) 
Synonyymit
 Lichenostomus flavus 
Katso myös
   Keltalaulumesikko Wikispeciesissä   Keltalaulumesikko Commonsissa 
Infobox OKNimi-testi OKIUCN-testi OK: 
Keltalaulumesikko (Stomioptera flava) on mesikoiden heimoon kuuluva varpuslintu.
Levinneisyys

Keltalaulumesikkoa tavataan Australian koillisosissa. Lajia on kuvattu paikallisesti yleiseksi, ja se on luokiteltu elinvoimaiseksi.